

**TÁJÉKOZTATÓ ÉTKEZÉS MEGSZERVEZÉSÉRŐL**

**Étkezés megrendelése:** Az étkezés megrendelése a *Hozzájáruló nyilatkozat a személyes adatok kezeléséhez* c. nyomtatványon történik. **A nyomtatvány leadása megrendelésnek minősül, a végleges lemondásról írásban kell nyilatkozni.** Kérjük, hogy a nyomtatványt nyomtatott nagy betűkkel kitölteni szíveskedjenek!

**A hozzájáruló nyilatkozatok és a kedvezményre jogosító okiratok beadási határideje folyamatos, de legkésőbb 2021. május 31. napjáig be kell benyújtani e-mail formájában az étkezést biztosító intézmény élelmezésszervezőjénél, óvoda esetén az óvodatitkárnál.**

**Az elérhetőségek, nyilatkozatok, mellékletek megtalálhatók a www.diminfo.hu internetes oldalon.**

**Normatív étkezési kedvezmény igénylése*:****.* Az étkezési térítési díj kedvezményeinek igénybevétele jogosultság alapján történik, a jogosultságot igazolni kell.

*- Óvodai nevelésben részesülő gyermek esetén a 328/2011.(XII.29.) Korm. rendelet 6. számú mellékletet szerinti nyilatkozatot,*

*- általános, vagy középiskolában tanuló gyermek, vagy fiatal felnőtt után a 328/2011.(XII.29.) Korm. rendelet 8. számú melléklet szerinti nyilatkozatot, rendszeres gyermekvédelmi kedvezmény esetén a határozatot, tartósan beteg, fogyatékos gyermek esetén szakorvosi igazolást, magasabb összegű családi pótlék megállapításáról szóló határozat másolatát,*

*- átmeneti gondozásban lévő, ideiglenes hatállyal elhelyezett és a nevelésbe vett, valamint az utógondozói ellátásban*

 *részesülő fiatal felnőtt ingyenes gyermekétkeztetés igénybevételére való jogosultságához a 328/2011.(XII.29.) Korm. rendelet 9. számú mellékletet szerinti nyilatkozatot kell benyújtani.*

**Rászorultsági kedvezmény igénylése:** a gyermek lakóhelye szerinti illetékes önkormányzat a gyermek egyéni rászorultsága alapján további gyermekenkénti kedvezményt állapíthat meg. A rászorultsági kedvezmény megállapítása iránti kérelmet a helyi Polgármesteri Hivatal Szociális Osztályához kell benyújtani.

**Étkezés lemondása:** betegség, hiányzás esetén az étkezés lemondására legkésőbb a tárgynapot megelőző nap

reggel 9:30 óráig van lehetőség (hétfő esetén, pénteken).

**Étkezési térítési díj megfizetése**: **Csoportos beszedéssel történik.**

A felhatalmazás kitöltéséhez szükséges adatok:

Név: Debreceni Intézményműködtető Központ

Számlaszám: 11738008-15813619

Cím: 4026 Debrecen, Kálvin tér 2/A.

Banki azonosító: A15813619

Fogyasztó azonosítója: az étkező TAJ száma (9 számjegy folyamatosan)

Fogyasztó neve: Az étkezést igénybe vevő neve

**Étkezéssel kapcsolatos információk:** [**www.diminfo.hu**](http://www.diminfo.hu) **internetes oldalon.**

 Hajnal János Debreceni Intézményműködtető Központ igazgatója